43 हजार फाॅर्म का नहीं है कोई हिसाब-किताब
रांचीयूनिवर्सिटी में हर स्तर पर वित्तीय गड़बड़ी हुई है। एजी की ऑडिट रिपोर्ट से नित्य नए-नए चौंकाने वाले खुलासे हो रहे हैं। शहीद चौक स्थित विवि मुख्यालय के काउंटर पर फाॅर्म की बिक्री होती है। इसमें माइग्रेशन, प्रोविजनल और अन्य सर्टिफिकेट के लिए स्टूडेंट्स निर्धारित राशि देकर फाॅर्म खरीदते हैं। ऑडिट टीम ने जांच के क्रम में पाया कि 43 हजार 286 फाॅर्म गायब हैं।
जब इस संबंध में ऑडिट टीम ने पूछताछ की, तो जिम्मेवार व्यक्ति ने संतोषजनक जवाब नहीं दिया। रिपोर्ट में जिम्मेवार क्लर्क से राशि वसूल कर अंकेक्षण कार्यालय को अवगत कराने के लिए कहा गया है। यह मामला वित्तीय वर्ष 2011-12 का है।
करीब8.65 लाख रुपए का नुकसान
जबयह मामला प्रकाश में आया था, तब एक फाॅर्म की कीमत 20 रुपए थी। यानी 43 हजार 286 फाॅर्म की कीमत कुल आठ लाख 65 हजार 720 रुपए हैं, जो जिम्मेवार के जेब में चला गया। गौरतलब है कि वर्तमान में विवि के काउंटर पर एक फाॅर्म की कीमत 50 रुपए है।
आयकर अधिनियम की धारा 194 के अनुसार ठेकेदारों को किए जाने वाले भुगतान पर दो प्रतिशत कटौती की जानी है। वित्तीय वर्ष 2011-12 के दौरान आरयू परिसर की सुरक्षा के लिए डायमंड सुरक्षा एजेंसी को किए गए भुगतान में टीडीएस कटौती नहीं की गई है। इसलिए धारा 206 के तहत संबंधित एजेंसी से दो लाख 39 हजार 757 रुपए वसूलना चाहिए था। रिपोर्ट में कहा गया है कि कटौती नहीं किए जाने की वजह का उल्लेख नहीं है। जिम्मेवार से उक्त राशि की वसूली कर आयकर विभाग में जमा करने के लिए कहा गया है।
राष्ट्रीय सेवा योजना (एनएसएस) कैश रजिस्टर की जांच में भी वित्तीय गड़बड़ी मिली है। कैश रजिस्टर में बैंक में राशि जमा दिखाई गई है। जबकि बैंक में राशि जमा ही नहीं की गई है। रिपोर्ट में कहा गया है कि कैश रजिस्टर के पृष्ठ संख्या 53 में यूपी सिन्हा द्वारा 5900 रुपए (एडवांस के रूप में) बैंक में जमा करने की बात लिखी गई है। परंतु राशि बैंक में जमा नहीं मिली। 26 जून 2011 को इसका उल्लेख कैश बुक रजिस्टर में है। रिपोर्ट में इसे आंशिक जांच बताई गई है। विस्तृत जांच हुई तो यहां भी बड़ा हेराफेरी का मामला सामने सकता है। रिपोर्ट में कहा गया है कि बैंक में तत्काल 5900 रुपए जमा कर लेखा परीक्षा कार्यालय को अवगत कराया जाए।
स्टोर रूम में निरीक्षण के क्रम में रजिस्टर के पृष्ठ पर कुल एक लाख 86 हजार 250 फाॅर्म दिखाए गए थे। वहीं पृष्ठ संख्या 172 पर कुल 60 हजार 630 फाॅर्म निर्गत दर्शाए गए हैं। इस आधार पर शेष एक लाख 25 हजार 620 फाॅर्म होने चाहिए, लेकिन स्टोर रूम में उस दिन मात्र 82 हजार 334 फाॅर्म दिखाए गए हैं। यानी कुल 43 हजार 286 फाॅर्म कम थे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva